


      เอกสารประมูลจ้างด้วยระบบอิเล็กทรอนิกส์  เลขที่ 1/2555
     โครงการประมูลจ้างเหมาก่อสร้างถนนสนามกีฬาฟุตซอลประจำตำบล หมู่ที่ 4 ต.เหมือง อ.เมืองชลบุรี จ.ชลบุรี
ตามประกาศเทศบาลตำบลเหมือง  ลงวันที่ 24 สิงหาคม 2555
……………………………….


เทศบาลตำบลเหมือง   ซึ่งต่อไปนี้เรียกว่า “เทศบาล”  มีความประสงค์จะประมูลจ้างด้วยระบบอิเล็ก-
ทรอนิกส์  ในการจ้างเหมาก่อสร้างสนามกีฬาฟุตซอลประจำตำบล หมู่ที่ 4 ต.เหมือง อ.เมืองชลบุรี จ.ชลบุรี (ตามแบบ
เทศบาลตำบลเหมือง พร้อมป้ายประชาสัมพันธ์ 2 ป้าย)  ราคากลาง 8,995,300 บาท (แปดล้านเก้าแสนเก้าหมื่นห้าพัน-
สามร้อยบาทถ้วน) 
1. เอกสารแนบท้ายเอกสารประมูลจ้างด้วยระบบอิเล็กทรอนิกส์
 

     1.1  แบบรูปรายการละเอียด
 

     1.2  แบบใบยื่นข้อเสนอการประมูลจ้างด้วยระบบอิเล็กทรอนิกส์
 

     1.3  บัญชีแสดงปริมาณวัสดุและราคา
 

     1.4 หนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์
  

     1.5  แบบสัญญาจ้าง
  

     1.6  แบบหนังสือค้ำประกัน
(1) หลักประกันซอง
(2) หลักประกันสัญญา
 

     1.7  บทนิยาม
(1) ผู้เสนอราคาที่มีผลประโยชน์ร่วมกัน
(2) การขัดขวางการแข่งขันราคาอย่างเป็นธรรม
 

     1.8  แบบบัญชีเอกสาร
(1) บัญชีเอกสารส่วนที่ 1

(2) บัญชีเอกสารส่วนที่ 2

2. คุณสมบัติของผู้เสนอราคา
  

     2.1  ผู้เสนอราคาต้องเป็นนิติบุคคล  และ มีผลงานก่อสร้างประเภทเดียวกันกับงานที่ประมูลจ้าง
ก่อสร้างด้วยระบบอิเล็กทรอนิกส์ดังกล่าว  ซึ่งมีผลงานก่อสร้างประเภทเดียวกันในวงเงินไม่น้อยกว่า 4,000,000 บาท 
(สี่ล้านบาทถ้วน)  ซึ่งเป็นผลงานที่ทำมาแล้วไม่เกิน 5 ปี นับจากวันที่แล้วเสร็จงานนั้นจนถึงวันประกาศประมูลงานจ้าง
ครั้งนี้ และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วน
ท้องถิ่น หน่วยงานอื่น  ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ
 

     2.2  ผู้เสนอราคาต้องไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียน
ชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
   

     2.3   ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น  และต้องไม่เป็นผู้มี
ผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ วันประกาศ  ประมูลจ้างด้วยระบบอิเล็กทรอนิกส์หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม  ตามข้อ 1.7 

     2.4  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
     2.5 นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดง
บัญชีรายรับรายจ่ายไม่ถูกต้องครบถ้วนในสาระสำคัญ


     2.6 นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยระบบอิเล็กทรอนิกส์ 
(e-Government Procurement Procurement : e-GP)  ต้องลงทะเบียนในระบบอิเล็กทรอนิกส์ของกรมบัญชีกลาง
ที่เว็บไซต์ศูนย์ข้อมูลจัดซื้อจัดจ้างภาครัฐ


     2.7 คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมี
มูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้       
3. หลักฐานการเสนอราคา
ผู้เสนอราคาจะต้องเสนอเอกสารหลักฐานโดยมิต้องใส่ซองปิดผนึก  แยกเป็น 2 ส่วน คือ
 

     3.1 ส่วนที่ 1  อย่างน้อยต้องมีเอกสารดังต่อไปนี้
(1) ในกรณีผู้เสนอราคาเป็นนิติบุคคล
(1.1) ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจด
ทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม (ถ้ามี) พร้อมรับรองสำเนาถูกต้อง
(1.2) บริษัทจำกัดหรือบริษัทมหาชน จำกัด ให้ยื่นสำเนาหนังสือรับรองการจดทะเบียน
นิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม(ถ้ามี) และบัญชีผู้ถือหุ้นรายใหญ่พร้อม
รับรองสำเนาถูกต้อง



       (2)  ในกรณีผู้เสนอราคาเป็นบุคคลธรรมดาหรือ คณะบุคคลที่มิใช่นิติบุคคลให้ยื่นสำเนาบัตร
ประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน(ถ้ามี)  สำเนาบัตรประจำตัวประชาชน
ของผู้เป็นหุ้นส่วน พร้อมทั้งรับรองสำเนาถูกต้อง


       (3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของ
การเข้าร่วมค้าสำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่
สัญชาติไทย  ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)

                            (4)  สำเนาใบทะเบียนพาณิชย์ สำเนาใบทะเบียนภาษีมูลค่าเพิ่ม พร้อมรับรองสำเนาถูกต้อง


       (5)  สำเนาใบเสร็จค่าซื้อเอกสารการประมูล
                            (6)  บัญชีเอกสารส่วนที่ 1 ทั้งหมดที่ให้ยื่นตามแบบในข้อ 1.8 (1)

   

       3.2 ส่วนที่ 2  อย่างน้อยต้องมีเอกสารดังต่อไปนี้
(1) หนังสือมอบอำนาจซึ่งปิดอากรแสตมป์ตามกฎหมาย  ในกรณีที่ผู้เสนอราคามอบอำนาจ
ให้บุคคลอื่นทำการแทน
(2) แบบใบยื่นข้อเสนอการประมูลจ้างด้วยระบบอิเล็กทรอนิกส์  ตามแบบข้อ 1.2

(3) สำเนาหนังสือรับรองผลงานก่อสร้างพร้อมรับรองสำเนาถูกต้อง
(4) หลักประกันซอง  ตามข้อ 5 

   







     /(5)บัญชี.....  

(5) บัญชีเอกสารส่วนที่ 2  ทั้งหมดที่ได้ยื่นตามแบบในข้อ 1.8(2) 

4. การเสนอราคา
 

     4.1  ผู้เสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์
นี้โดยไม่มีเงื่อนไขใดทั้งสิ้นและจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน 

 

     4.2  ผู้เสนอราคาจะต้องเสนอกำหนดเวลาส่งมอบงานไม่เกิน 120 วันนับถัดจากวันลงนามในสัญญาจ้าง
  

     4.3 ราคาที่เสนอจะต้องเป็นราคาที่รวมภาษีมูลค่าเพิ่มและภาษีอื่นๆ (ถ้ามี) รวมทั้งค่าใช้จ่ายทั้งปวงไว้
ด้วยแล้วโดยผู้เสนอราคา จะต้องเสนอกำหนดยืนราคาไม่น้อยกว่า 120 วัน นับแต่วันยืนยันราคาสุดท้าย  โดยภายในกำหนด
ยืนราคาผู้เสนอราคา  ต้องรับผิดชอบราคาที่ตนได้เสนอไว้และจะถอนการเสนอราคามิได้

  

      4.4  ก่อนยื่นประมูลจ้างด้วยระบบอิเล็กทรอนิกส์  ผู้เสนอราคาควรตรวจดูร่างสัญญาแบบรูปและ
รายละเอียดคุณลักษณะเฉพาะ ฯลฯ  ให้ถี่ถ้วนและเข้าใจเอกสารประมูลจ้างด้วยระบบอิเล็กทรอนิกส์ทั้งหมดเสียก่อนที่จะ
ตกลงยื่นข้อเสนอตามเงื่อนไขในเอกสารประมูลจ้างด้วยระบบอิเล็กทรอนิกส์


            เมื่อพ้นกำหนดเวลายื่นเอกสารประมูลจ้างด้วยระบบอิเล็กทรอนิกส์แล้ว  จะไม่รับเอกสาร
เพิ่มเติมโดยเด็ดขาด                                                                                                     




คณะกรรมการ e-Auction  จะดำเนินการตรวจสอบคุณสมบัติของผู้เสนอราคาแต่ละรายว่า
เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้เสนอราคากับ
ผู้ให้บริการตลาดกลางอิเล็กทรอนิกส์ ตามข้อ 1.7 (1) ณ วันประกาศประมูลจ้างด้วยระบบอิเล็กทรอนิกส์หรือไม่ พร้อมทั้ง
ตรวจสอบข้อเสนอตาม ข้อ 3.2 และจะแจ้งผลการคัดเลือกให้กับผู้ที่ยื่นเอกสารประมูลทราบภายในวันที่ 17 กันยายน 2555 
หากปรากฏต่อคณะกรรมการ e-Auction ก่อนหรือในขณะที่มีการเสนอราคาทางอิเล็กทรอนิกส์
ว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ 1.7(2) คณะกรรมการจะตัดรายชื่อ
ผู้เสนอราคารายนั้นออกจากการเป็นผู้เสนอราคา และยกเลิกการประมูลจ้างด้วยระบบอิเล็กทรอนิกส์  และ เทศบาล จะ
พิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้น เป็นผู้ที่ให้
ความร่วมมือเป็นประโยชน์  ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว
ผู้เสนอราคาที่ถูกตัดรายชื่อออกเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอ
ราคารายอื่นหรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศ
ประกวดราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่ง
ดังกล่าว ต่อผู้ว่าราชการจังหวัดภายใน 3 วัน นับแต่วันที่ได้รับแจ้งจากคณะกรรมการ  e-Auction  การวินิจฉัยอุทธรณ์
ของผู้ว่าราชการจังหวัดให้ถือเป็นที่สุด
  


การยื่นอุทธรณ์ตามวรรค 5  ย่อมไม่เป็นเหตุให้มีการขยายระยะเวลาการเสนอราคา เว้นแต่
ผู้ว่าราชการจังหวัดพิจารณาเห็นว่าการขยายระยะเวลาดังกล่าว  จะเป็นประโยชน์แก่ทางราชการอย่างยิ่ง  และในกรณี
ที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์  และเห็นว่าการยกเลิกการเสนอราคาที่ได้ดำเนินการ
ไปแล้วจะเป็นประโยชน์แก่ทางราชการอย่างยิ่ง  ให้ผู้ว่าราชการจังหวัดมีอำนาจยกเลิกการเสนอราคาดังกล่าวได้
   










    /4.5 ผู้เสนอ..... 

       4.5  ผู้เสนอราคาที่มีสิทธิได้รับการคัดเลือกให้เข้าเสนอราคา จะต้องปฏิบัติดังนี้



(1)  ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์ ตามวัน เวลา
สถานที่ที่ทางราชการกำหนดอันจะแจ้งให้ทราบภายหลัง โดยผู้เสนอราคาจะได้รับเลขประจำตัว (User ID)  และรหัสผ่าน
(Password)  เมื่อผู้เสนอราคาผ่านคุณสมบัติ   เงื่อนไขและข้อเสนอทางด้านเทคนิคแล้ว
  


(2)  ผู้เสนอราคาจะต้องลงนามในข้อตกลงในการประมูลด้วยระบบอิเล็กทรอนิกส์ ร่วมกับ
เทศบาล และผู้ให้บริการตลาดกลางอิเล็กทรอนิกส์
(3)  ราคาเริ่มต้นในการประมูล  8,995,300  บาท  
  


(4)  ระยะเวลาในการประมูล 30 นาที (ไม่ขยายเวลา)  โดยผู้เสนอราคามีสิทธิเสนอราคา 
ประมูลฯ ได้หลายครั้ง ภายในช่วงระยะเวลาการประมูล  และก่อนหมดระยะเวลาประมูล 5 นาที ระบบจะไม่แสดง
สถานะของผู้เสนอราคา (ซ่อนสัญลักษณ์ค้อน) 
(5)  กรณีราคาต่ำสุดเท่ากันหลายราย  ผู้ที่เสนอราคาก่อนเป็นผู้ชนะการประมูล
(6) ผู้เสนอราคาจะเสนอราคาที่ใดก็ได้ ยกเว้นสำนักงานของตลาดกลาง
(7) กรณีมีการเสนอราคาใหม่ ผู้เสนอราคาจะต้องเสนอราคาต่ำกว่าที่เคยเสนอราคาไว้เดิม 

(8) กรณีที่มีผู้เสนอราคาที่ผ่านการคัดเลือก 2 ราย เทศบาลหรือคณะกรรมการ e-Auction 
สงวนสิทธิที่จะกำหนดให้ผู้เสนอราคายื่นซองเสนอราคาแทนการประมูลด้วยระบบอิเล็กทรอนิกส์ก็ได้
(9) ห้ามผู้เสนอราคาถอนการประมูล และเมื่อการประมูลเสร็จสิ้นแล้ว  จะต้องยืนยันราคา
ต่อผู้ให้บริการตลาดกลางอิเล็กทรอนิกส์หลังจากจบการประมูล 
  

         (10)  ผู้เสนอราคาที่ได้รับการคัดเลือกแล้วไม่ยอมไปทำสัญญา จะถูกยึดหลักประกันซองในอัตรา
ร้อยละ 5 ของราคาที่จัดหา และจะต้องรับผิดชอบในค่าเสียหาย เช่น ค่าจ้างที่สูงขึ้นจากผู้เสนอราคารายอื่น เว้นแต่กรณี
ดังต่อไปนี้ ให้ยึดหลักประกันซองในอัตราร้อยละ 2.5 ของราคาที่จัดหา
   


     (10.1)  ผู้เสนอราคายื่นเอกสารปลอม
  


     (10.2)  เสนอราคาผิด เว้นแต่เป็นเหตุสุดวิสัย หรือโทรศัพท์ไปยังหมายเลขที่ตลาดกลาง
กำหนด เพื่อแจ้งความประสงค์และระบุราคาที่จะเสนอแล้วส่งแบบฟอร์มยืนยันการประมูลผ่านโทรสาร
   


     (10.3)  ผู้เสนอราคาที่มีพฤติการณ์สมยอมราคา หรือหลีกเลี่ยง หรือขัดขวางการแข่งขัน
ราคาอย่างเป็นธรรม       
  


     (10.4) ผู้เสนอราคาที่ไม่ Log in เข้าสู่ระบบในระยะเวลาประมูล เว้นแต่จะเป็นเหตุสุดวิสัย
และได้แจ้งให้คณะกรรมการดำเนินการประมูลหรือตลาดกลางทราบภายในระยะเวลาประมูล
  


     (10.5)  ผู้เสนอราคาที่ไม่เสนอราคาหรือเสนอราคาเท่ากับหรือสูงกว่าราคาเริ่มต้นการประมูล
  


     (10.6)  ผู้เสนอราคาที่ไม่ยืนยันราคาสุดท้าย ซึ่งต้องตรงกับราคาประมูลครั้งสุดท้าย     



(11)  ในกรณีที่จะต้องเสียค่าบริการต่อผู้ให้บริการตลาดกลางอิเล็กทรอนิกส์ ผู้ชนะการประมูล
จะต้องเสียอัตราค่าบริการร้อยละ 0.40 ของวงเงินตามสัญญา แต่ไม่เกิน 10,000 บาท 

5. หลักประกันซอง
ผู้เสนอราคาต้องวางหลักประกันซองพร้อมกับการยื่นซองประมูลจ้างด้วยระบบอิเล็กทรอนิกส์ โดย
ใช้หลักประกันอย่างหนึ่งอย่างใดดังต่อไปนี้  จำนวน  449,765.-   บาท (สี่แสนสี่หมื่นเก้าพันเจ็ดร้อยหกสิบห้าบาทถ้วน)  
  

      5.1  เงินสด
 

      5.2  เช็คที่ธนาคารสั่งจ่ายให้แก่ “เทศบาลตำบลเหมือง” โดยเป็นเช็คลงวันที่ที่ยื่นซองประมูลด้วย
ระบบอิเล็กทรอนิกส์หรือก่อนหน้านั้นไม่เกิน 3 วันทำการของทางราชการ                                                       

 
      5.3  หนังสือค้ำประกันของธนาคารในประเทศ  ตามแบบหนังสือค้ำประกันดังระบุในข้อ 1.6 (1)

 

      5.4  หนังสือค้ำประกันของบริษัทเงินทุนอุตสาหกรรมแห่งประเทศไทย หรือบริษัทเงินทุน หรือ
บริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน  ตาม
ประกาศของธนาคารแห่งประเทศไทยซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือ
ค้ำประกันดังระบุในข้อ 1.6(1)

 

      5.5  พันธบัตรรัฐบาลไทย  

       หลักประกันซองตามข้อนี้  เทศบาลจะคืนให้ผู้เสนอราคา หรือผู้ค้ำประกันภายใน 15 วันนับถัด
จากวันที่ได้พิจารณาในเบื้องต้นเรียบร้อยแล้ว   เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดไม่เกิน 3 ราย จะคืน
ให้ต่อเมื่อได้ทำสัญญาหรือข้อตกลง หรือเมื่อผู้เสนอราคาได้พ้นจากข้อผูกพันแล้ว  การคืนหลักประกันซอง ไม่ว่าในกรณีใดๆ 
จะคืนให้โดยไม่มีดอกเบี้ย
6. หลักเกณฑ์และสิทธิในการพิจารณาราคา
  

     6.1  ในการประมูลจ้างครั้งนี้  เทศบาลจะพิจารณาตัดสินด้วยราคารวม

 

     6.2  หากผู้เสนอราคารายใดมีคุณสมบัติไม่ถูกต้องตามข้อ 2   หรือยื่นหลักฐานการเสนอราคา
ไม่ถูกต้องหรือไม่ครบถ้วนตามข้อ 3 (หรือยื่นข้อเสนอประมูลจ้างด้วยระบบอิเล็กทรอนิกส์ไม่ถูกต้องตามข้อ 4 แล้ว) 

คณะกรรมการ e-Auction  จะไม่รับพิจารณาราคาของผู้ยื่นข้อเสนอรายนั้น  เว้นแต่เป็นข้อผิดพลาดหรือผิดหลงเพียง
เล็กน้อยหรือผิดพลาดไปจากเงื่อนไขของเอกสารประมูลจ้างด้วยระบบอิเล็กทรอนิกส์ในส่วนที่มิใช่สาระสำคัญ  ทั้งนี้
เฉพาะในกรณีที่พิจารณาเห็นว่าจะเป็นประโยชน์ต่อเทศบาลเท่านั้น
 

     6.3  เทศบาล  สงวนสิทธิไม่พิจารณาข้อเสนอของผู้เสนอราคาโดยไม่มีการผ่อนผันในกรณี ดังต่อไปนี้

(1) ไม่ปรากฏชื่อผู้เสนอราคารายนั้นในบัญชีผู้รับเอกสารประมูลจ้างด้วยระบบอิเล็กทรอนิกส์
หรือในหลักฐานการรับเอกสารประมูลจ้างด้วยระบบอิเล็กทรอนิกส์ของเทศบาล



(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างด้วยระบบอิเล็ก-
ทรอนิกส์ ที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
 

    6.4  เทศบาล ทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์ในกรณีที่ผู้เสนอราคาได้รับการคัดเลือกให้เข้าเสนอราคาตามประกาศ ข้อ 4.3 น้อยกว่า 2 ราย  


    6.5  ในการตัดสินการประมูลจ้างด้วยระบบอิเล็กทรอนิกส์หรือในการทำสัญญา  คณะกรรมการ
e-Auction  หรือเทศบาล มีสิทธิให้ผู้เสนอราคาชี้แจงข้อเท็จจริง สภาพ ฐานะหรือข้อเท็จจริงอื่นใดที่เกี่ยวข้องกับผู้เสนอ
ราคาได้  เทศบาลมีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสมหรือไม่ถูกต้อง 

    6.6  เทศบาลทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้
และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประมูลจ้างด้วย
ระบบอิเล็กทรอนิกส์  โดยไม่พิจารณาจัดจ้างเลยก็ได้  สุดแต่จะพิจารณา  ทั้งนี้  เพื่อประโยชน์ของทางราชการเป็นสำคัญ
และให้ถือว่าการตัดสินของเทศบาลเป็นเด็ดขาด ผู้เสนอราคาจะเรียกร้องค่าเสียหายใดๆ มิได้ รวมทั้ง เทศบาลจะพิจารณา
ยกเลิกการประมูลจ้างด้วยระบบอิเล็กทรอนิกส์ และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต  เช่น การเสนอเอกสารอันเป็นเท็จหรือ
ใช้ชื่อบุคคลธรรมดา หรือนิติบุคคลอื่นมาเสนอราคาแทน  เป็นต้น

 

    6.7  ในกรณีที่ปรากฏข้อเท็จจริงภายหลังจากการประมูลจ้างด้วยระบบอิเล็กทรอนิกส์ ว่าผู้เสนอราคา
ที่มีสิทธิได้รับการคัดเลือกให้เข้าเสนอราคา เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศ
การประมูลจ้างด้วยระบบอิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็น
ธรรมตามข้อ 1.7 เทศบาลมีอำนาจที่จะตัดสิทธิ์ผู้เสนอราคาดังกล่าวออก และจะพิจารณาลงโทษผู้เสนอราคานั้นเป็นผู้ทิ้งงาน
ในกรณีนี้หากผู้ว่าราชการจังหวัด พิจารณาเห็นว่าการยกเลิกการประมูลจ้างด้วยระบบอิเล็ก-
ทรอนิกส์ที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ผู้ว่าราชการจังหวัดมีอำนาจยกเลิกการประมูลจ้าง
ด้วยระบบอิเล็กทรอนิกส์ดังกล่าวได้
7. การทำสัญญาจ้าง
ผู้ที่ชนะการประมูลจ้างด้วยระบบอิเล็กทรอนิกส์  จะต้องชำระค่าบริการให้ตลาดกลางภายใน 7 วัน
ทำการ นับแต่วันที่เสร็จสิ้นการประมูล แล้วนำหลักฐานการชำระเงินดังกล่าว มาทำสัญญาจ้างกับเทศบาลตามแบบสัญญา
ดังระบุในข้อ 1.5  ภายใน 7 วัน นับถัดจากวันที่ได้รับแจ้งจากเทศบาล  โดยเทศบาลจะเรียกผู้ที่ได้รับการคัดเลือกมาทำ
สัญญาก็ต่อเมื่อเทศบาลได้รับการจัดสรรเงินงบประมาณจากกรมส่งเสริมการปกครองท้องถิ่นแล้วเท่านั้น และผู้รับจ้างจะ
ต้องวางหลักประกันสัญญาเป็นจำนวนเงินเท่ากับร้อยละ 5 ของราคาค่าจ้างที่ประมูลได้ ให้เทศบาลยึดถือไว้ในขณะทำ
สัญญา โดยใช้หลักประกันอย่างหนึ่งอย่างใด  ดังต่อไปนี้



(1)  เงินสด



(2)  เช็คที่ธนาคารสั่งจ่ายให้แก่ “เทศบาลตำบลเหมือง”  โดยเป็นเช็คลงวันที่ที่ทำสัญญา หรือ
ก่อนหน้านั้นไม่เกิน 3 วันทำการของทางราชการ



(3)  หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.6(2)



(4)  หนังสือประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุนหรือ  
หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียน ให้ส่วนราชการต่างๆ ทราบแล้ว  โดยอนุโลมให้ใช้ตามแบบ
หนังสือค้ำประกันดังระบุในข้อ 1.6(2)






(5)  พันธบัตรรัฐบาลไทย 
หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการประมูลจ้างด้วยระบบ
อิเล็กทรอนิกส์ (ผู้รับจ้าง) พ้นจากข้อผูกพันตามสัญญาจ้างแล้ว

8. ค่าจ้างและการจ่ายเงิน
เทศบาลจะจ่ายเงินค่าจ้าง โดยแบ่งออกเป็น 4 งวด ดังนี้ 


       งวดที่ 1  เป็นจำนวนเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงาน ดังนี้
· เคลียร์พื้นที่ก่อนดำเนินการ
· งานปรับเกรดพื้นที่พร้อมบดอัดแน่น พื้นที่ไม่น้อยกว่า 800.00 ตารางเมตร
· งานเสริมหินคลุกพร้อมบดอัดแน่น ปริมาณงานไม่น้อยกว่า 120.00 ลูกบาศก์เมตร
· งานเสริมหินเกล็ดผสมหินฝุ่นพร้อมบดอัดแน่น ปริมาณงานไม่น้อยกว่า 60 ลูกบาศก์เมตร
· งานวางขอบคันหินสำเร็จรูป ปริมาณงานไม่น้อยกว่า 120.00 เมตร
· งานวางท่อน้ำ NEO DRAIN ขนาด 65 มม. ปริมาณงานไม่น้อยกว่า 120.00 เมตร
· งานรางระบายน้ำ คสล.รอบสนาม ปริมาณงานไม่น้อยกว่า 120.00 เมตร
· งานปรับเกรดพื้นที่พร้อมบดอัดแน่นพื้นอัฒจันทร์ พื้นที่ไม่น้อยกว่า 308.00 ตารางเมตร
· งานทรายหยาบรองพื้น ปริมาณงานไม่น้อยกว่า 19.00 ลูกบาศก์เมตร
· เหล็กตะแกรงสำเร็จรูป ขนาด Ø 4.00 มม. ขนาดตาราง 0.20 x 0.20 เมตร พื้นที่
ไม่น้อยกว่า 308.00 ตารางเมตร
· คอนกรีตโครงสร้าง 1:2:4 พื้นอัฒจันทร์ ปริมาณงานไม่น้อยกว่า 32.00 ลูกบาศก์เมตร
· งานพื้นผิวขัดเรียบพื้นที่ไม่น้อยกว่า 308.00 ตารางเมตร
· โครงเหล็กฐานรองรับอัฒจันทร์ ขนาด 4.50 x 2.00 เมตร ขนาดเหล็ก 2 x 4 นิ้ว
หนา 2.5 มม. และขนาดเหล็ก 2 x 2 นิ้ว หนา 2.3 มม. พร้อมเหล็กค้ำยันขนาด ¾ นิ้ว
ชุบกัลวาไนต์ ปริมาณงานไม่น้อยกว่า 20 ชุด 
· งานสนามหญ้าเทียม พื้นที่ไม่น้อยกว่า 800.00 ตารางเมตร
      ให้แล้วเสร็จภายใน 30 วัน 
     

       งวดที่ 2   เป็นจำนวนเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงาน ดังนี้
· งานราวกันตกสูง 0.60 เมตร เหล็กกลม Ø 1 นิ้ว หนา 2 มม. ยาว 56.00 เมตร
ชุบกัลวาไนต์ 1 ชุด 
· เหล็กแผ่นกันลื่นพร้อมโครงเหล็ก ขนาด 0.90 x 2.40 เมตร ชุบกัลวาไนต์ ปริมาณงาน
ไม่น้อยกว่า 100 ชุด 
· โครงหลังคาเหล็กขนาด 1.2 x 1.2 นิ้ว หนา 2 มม. ชุปกัลป์วาไนต์ กว้าง 5.00 เมตร
ยาว 48.00 เมตร (ถอดประกอบได้) 1 ชุด  
· เก้าอี้พลาสติก (โพลีพ็อกโพลี) outdoor+uv พร้อมอุปกรณ์ยึด ปริมาณงานไม่น้อยกว่า
200 ชุด 
      ให้แล้วเสร็จภายใน 30 วัน  

       งวดที่ 3  เป็นจำนวนเงินในอัตราร้อยละ 30 ของค่าจ้าง เมื่อผู้รับจ้างได้ปฏิบัติงาน ดังนี้
· เก้าอี้พลาสติก (โพลีพ็อกโพลี) outdoor+uv พร้อมอุปกรณ์ยึด ปริมาณงานไม่น้อยกว่า
200 ชุด (รวมปริมาณงานทั้งหมดไม่น้อยกว่า 400 ชุด)
· งานเสาเข็มคอนกรีตหกเหลี่ยมกลวง Ø 6 นิ้ว x 2.00 เมตร ฐานรากรั้ว ปริมาณงาน
ไม่น้อยกว่า 66 ต้น
· ท่อเหล็กแป๊ป Ø 2 นิ้ว โครงสร้างรั้ว พร้อมทาสีทั้งหมด 
· ติดตั้งลวดตาข่ายชุปกัลป์วาไนต์พร้อมอุปกรณ์ทั้งหมด
· ติดตั้งลวดตาข่ายไนล่อนพร้อมอุปกรณ์ทั้งหมด  
ให้แล้วเสร็จภายใน 30 วัน  
       งวดที่ 4 (งวดสุดท้าย) เป็นจำนวนเงินในอัตราร้อยละ 30 ของค่าจ้าง เมื่อผู้รับจ้างได้ปฏิบัติงาน
ดังนี้
· เสาไฟฟ้าชนิดเสาเหล็กรีดเรียวชุบสังกะสี สูง 12.00 เมตร ชนิดติดดวงโคมไฟฟ้าด้านเดียว
รองรับการติดตั้งดวงโคมไฟฟ้า พร้อมงานฐานราก ปริมาณงานไม่น้อยกว่า 5 ชุด
· ชุดโคมดวงไฟส่องสนามฟุตซอล ชนิด Asymmetric Forward throw Regtangular
Narrow Beam หลอด MH E40-1,000 W.230 VAC  พร้อมอุปกรณ์ประกอบครบชุด
ปริมาณงานไม่น้อยกว่า 20 ดวง   
· อุปกรณ์ประกอบการติดตั้งชุดดวงโคมไฟส่องสนาม+ตู้ Control Gear 1 งาน
· จัดส่งงานครุภัณฑ์งานอุปกรณ์ประกอบสนามฟุตซอล ประกอบด้วย
-  โกล์ฟุตซอลพร้อมเน็ตตาข่าย ปริมาณงานไม่น้อยกว่า 2 ชุด
-  เก้าอี้พักนักกีฬา ปริมาณงานไม่น้อยกว่า 2 ชุด
-  สกอร์บอร์ดดิจิตอล ปริมาณงานไม่น้อยกว่า 1 ชุด
-  ไฟฟาล์ว ปริมาณงานไม่น้อยกว่า 1 ชุด     
ให้แล้วเสร็จภายใน 30 วัน  งานทั้งหมดตามแบบแปลนและสัญญา ให้แล้วเสร็จพร้อมทั้ง
เก็บรายละเอียดและทำสถานที่ก่อสร้างให้สะอาดเรียบร้อย       
9. อัตราค่าปรับ
ค่าปรับตามแบบสัญญาจ้าง ข้อ 1.5  ให้คิดในอัตราร้อยละ 0.10 ของค่าจ้างตามสัญญาต่อวัน
10.  การรับประกันความชำรุดบกพร่อง
      ผู้ชนะการประมูลจ้างด้วยระบบอิเล็กทรอนิกส์ซึ่งได้ทำข้อตกลงเป็นหนังสือ หรือทำสัญญาจ้าง
ตามแบบดังระบุใน 1.5 แล้วแต่กรณี  จะต้องรับประกันความชำรุดบกพร่องของสิ่งของที่จ้างที่เกิดขึ้นภายในระยะเวลา
ไม่น้อยกว่า 2 ปี นับถัดจากวันที่ผู้จ้างรับมอบ  โดยผู้รับจ้างต้องรีบจัดการซ่อมแซม แก้ไข ให้ใช้การได้ดีดังเดิมภายใน  

30 วัน นับถัดจากวันที่ได้รับแจ้งความชำรุดบกพร่อง 

11.   ข้อสงวนสิทธิในการเสนอราคาและอื่นๆ



11.1  เงินค่าจ้างสำหรับการจ้างครั้งนี้ได้มาจาก  เงินอุดหนุนเฉพาะกิจ สำหรับพัฒนาองค์กร
ปกครองส่วนท้องถิ่นกรณีเร่งด่วน ปีงบประมาณ พ.ศ.2555 ของกรมส่งเสริมการปกครองท้องถิ่น  



การลงนามในสัญญาจะกระทำได้ต่อเมื่อ เทศบาลได้รับการจัดสรรเงินงบประมาณจากกรม
ส่งเสริมการปกครองท้องถิ่นแล้วเท่านั้น   

11.2   ผู้เสนอราคารายที่ชนะการประมูล  จะต้องจัดทำหนังสือยืนยันราคาสุดท้ายส่งมอบให้
คณะกรรมการ e-Auction  ภายในวันเดียวกับวันประมูลหรืออย่างช้าภายในวันทำการถัดไปทางโทรสาร หมายเลข 
0-3838-9223  และจัดทำบัญชีรายการก่อสร้าง หรือใบแจ้งปริมาณงาน ตามแบบบัญชีแสดงปริมาณวัสดุและราคา 
แนบท้ายเอกสารประมูล  ข้อ 1.3  ซึ่งต้องแสดงรายการวัสดุอุปกรณ์  ค่าแรงงาน  ภาษีประเภทต่างๆ รวมทั้งกำไรด้วย
ตามราคาสุดท้ายที่ประมูลราคาได้ ภายใน 3 วันนับจากวันประมูลฯ





11.3   เมื่อเทศบาลได้คัดเลือกผู้เสนอราคารายใดให้เป็นรับจ้างและได้ตกลงจ้างตามการประมูล
จ้างด้วยระบบอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของดังกล่าวเข้ามาจากต่างประเทศและ ของนั้นต้องนำ
เข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคม
ประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้
         (1) แจ้งการสั่งหรือนำสิ่งของที่จ้างดังกล่าวเข้ามาจากต่างประเทศ  ต่อสำนักงานคณะ

กรรมการส่งเสริมการพาณิชย์นาวีภายใน 7 วันนับตั้งแต่วันที่ผู้รับจ้างสั่ง  หรือจ้างของจากต่างประเทศเว้นแต่เป็นของ
ที่รัฐมนตรีว่าการทรวงคมนาคมประกาศยกเว้นให้บรรทุกโดยเรืออื่นได้ 

         (2)  จัดการให้สิ่งของที่จ้างดังกล่าวบรรทุกโดยเรือไทย  หรือเรือที่มีสิทธิเช่นเดียวกับ
เรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชย์นาวี
ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้น ก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
        (3) ในกรณีที่ไม่ปฏิบัติตาม (1) หรือ (2)  ผู้รับจ้างจะต้องรับผิดตามกฎหมายว่าด้วยการ
ส่งเสริมการพาณิชย์นาวี
11.4   ผู้เสนอราคาซึ่งเทศบาลได้คัดเลือกแล้วไม่ไปทำสัญญาหรือข้อตกลงภายในเวลาที่ทาง
ราชการกำหนดดังระบุไว้ในข้อ 7  เทศบาลจะริบหลักประกันซอง หรือเรียกร้องจากผู้ออกหนังสือค้ำประกันซองทันที และ
อาจพิจารณาเรียกร้องให้ชดใช้ความเสียหายอื่น (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ
11.5   เทศบาล สงวนสิทธิที่จะแก้ไขเพิ่มเติมเงื่อนไขหลักข้อกำหนดในแบบสัญญาให้ไปตาม
ความเห็นของสำนักงานอัยการสูงสุด (ถ้ามี)  

12.  มาตรฐานฝีมือช่าง
เมื่อเทศบาล ได้คัดเลือกผู้เสนอราคารายใดให้เป็นผู้รับจ้าง  และได้ตกลงจ้างก่อสร้าง
ตามประกาศนี้แล้ว  ผู้เสนอราคาจะต้องตกลงว่าในการปฏิบัติงาน ก่อสร้างดังกล่าว ผู้เสนอราคาจะต้องมีและใช้ผู้ผ่าน
การทดสอบมาตรฐานฝีมือช่างจากสถาบันพัฒนาฝีมือแรงงาน หรือผู้มีวุฒิบัตรระดับ ปวช. ปวส. ปวท.  หรือเทียบเท่า
จากสถาบันการศึกษาที่ ก.พ.รับรองให้เข้ารับราชการได้ ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมี
ช่างจำนวนอย่างน้อย 1 คน  ในแต่ละสาขาช่างดังต่อไปนี้
12.1  สาขา  วิชาช่างโยธา
12.2  สาขา  วิชาช่างก่อสร้าง  
13.  ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบ
ได้กำหนดไว้โดยเคร่งครัด

                   เทศบาลตำบลเหมือง






        วันที่  24  เดือน  สิงหาคม  พ.ศ. 2555
